
Incredibil! A condus beat, a ucis 3 oameni, dar a primit numai 5 ani 
de închisoare! 


Verdict surprinzător dat de Judecătoria Alba Iulia. Magistraţii au condamnat numai la 5 
ani de închisoare autorul unui accident soldat cu trei morţi, produs în august 2023 pe DN1, 
la Sântimbru. 


Până la pronunţarea judecătorului, inculpatul a fost lăsat în libertate în condițiile în care, în urma unei 
contestaţii formulate, în termenul legal, de acesta, instanţa superioară a constatat că verificarea 
măsurii preventive ar fi trebuit să aibă loc cu două zile mai devreme. 


Ce măsuri a dispus Instanţa 


Eduard Norbert Palko a primit o condamnare de 1 an și 6 luni sub aspectul comiterii infracțiunii de 
conducere sub influenţa alcoolului sau a substanțelor psihoactive și 4 ani și 6 luni închisoare sub 
aspectul comiterii infracţiunii de ucidere din culpă, cele două pedepse fiind contopite în pedeapsa cea 
mai grea, respectiv de 4 ani și 6 luni închisoare, conform deciziei de pe portalul instanţei. 


La aceasta s-a adăugat un spor obligatoriu și fix de o treime din cealaltă pedeapsă, rezultând o 
pedeapsă de 5 ani închisoare, care se va executa în regim de detenție. 


Trebuie să plătească daune de 900.000 euro 


Judecătoria Alba Iulia a admis în parte acţiunea civilă formulată de părțile civile (părinți, bunici, fraţi ai 
victimelor), partea responsabilă civilmente S.C. EUROINS ROMANIA ASIGURARE-REASIGURARE S.A., 
prin lichidator judiciar S.C. IMPETUM GROUP — CITR București, fiind obligată la plata unor daune 
morale în sumă totală de aproape 900.000 de euro. 


Reamintim, în 27 august 2023, trei tineri, în vârstă de 17, 18 și 25 de ani, aflați într-un grup de șase 
persoane care se deplasa pe marginea părții carosabile pe DN 1, la ieșirea din Sântimbru, au murit pe 


loc după ce au fost loviți de o mașină condusă de un șofer de 19 ani, din Oiejdea. 


Accidentul s-a produs la circa 100 de metri distanță de Sântimbru Fabrică, unde domiciliau victimele. 


